b"\n_START_ARTICLE_\nPienza\n_START_SECTION_\nHistoria\n_START_PARAGRAPH_\nAaneas Silvio Piccolomini (1405\xe2\x80\x931464) halusi tehd\xc3\xa4 kotikaupungistaan renessanssityylisen kaupunkisuunnittelun malliesimerkin. Kun h\xc3\xa4net vuonna 1459 valittiin paaviksi, nimelt\xc3\xa4\xc3\xa4n Paavi Pius II, h\xc3\xa4n ryhtyi toteuttamaan suurisuuntaisista suunnitelmaansa, mutta ehti kuolla ennen hankkeen valmistumista. Siihen menness\xc3\xa4 saatiin valmiiksi vain muutama rakennus, joista yksi on tuomiokirkko.\n_START_SECTION_\nN\xc3\xa4ht\xc3\xa4vyydet\n_START_PARAGRAPH_\nKaikki Pienzan t\xc3\xa4rke\xc3\xa4t uskonnolliset ja maalliset rakennukset ovat Piazza Pio II:lla._NEWLINE_Aukion etel\xc3\xa4laidalla on tuomiokirkko. Siell\xc3\xa4 ovat Paavi Pius II:n tilaamat alttaritaulut viidelt\xc3\xa4 sienalaiselta taiteilijalta. Yksi alttaritauluista on Vecchiettan Neitsyt Marian taivaaseenastuminen._NEWLINE_L\xc3\xa4nsilaidalla on Palazzo Piccolomini, jossa Piccolominin suku asui 1960-luvun puoliv\xc3\xa4liin saakka. Sen ylellisi\xc3\xa4 juhlahuoneistoja ja keskiaikaisia aseita t\xc3\xa4ynn\xc3\xa4 oleva Sala d'Armin (varuskasarmin) n\xc3\xa4kee vain opastetuilla kierroksilla._NEWLINE_It\xc3\xa4laidalla olevassa Museo Diocesanossa on maalauksia, veitoksia, kuvakudoksia ja muuta keskiajan ja renessanssin taidetta seudun kirkoista. T\xc3\xa4rkeimpi\xc3\xa4 esineit\xc3\xa4 ovat Piuksen papinkaapu, jonka englantilaiset papit koruompelivat 1300-luvulla, Pietro Lorenzettin puinen alttaritaulu sek\xc3\xa4 1100-luvulla tehty krusifiksi._NEWLINE_Tuomiokirkkoa vastap\xc3\xa4\xc3\xa4t\xc3\xa4 on kaupungintalo, Palazzo Comunale._NEWLINE_Pienzassa on kuvattu kohtauksia elokuvasta Englantilainen potilas."